Mesjė 52
Mesjė 52 (M52, NGC 7654) – padrikasis spiečius Kasiopėjos žvaigždyne. Nutolęs per 5000 šviesmečių. Regimasis ryškis – 7,3. Matomas iš Žemės su žiūronais. Kaip nurodoma „The Sky Catalogue 2000.0“, spiečiaus amžius – apie 35 milijonai metų. Ake Wallenquist 1959 m. 9' spindulio regione aptiko 193 šiam spiečiui, tikėtina, priklausančias žvaigždes. Spiečių atrado Šarlis Mesjė, į savo katalogą objektą įtraukė 1774 m. rugsėjo 7 d.